YGG บวกต่อ 4% ยืนเหนือราคา IPO โบรกฯเชียร์ “ซื้อ” ชี้ไตรมาส 4/62 พลิกกำไร ชูเป้า 6.24 บ.
YGG บวกต่อ 4% ยืนเหนือราคา IPO โบรกฯเชียร์ "ซื้อ" ชี้ไตรมาส 4/62 พลิกกำไร ชูเป้า 6.24 บ.
YGG บวกต่อ 4% ยืนเหนือราคา IPO โบรกฯเชียร์ "ซื้อ" ชี้ไตรมาส 4/62 พลิกกำไร ชูเป้า 6.24 บ.
17 ก.พ. 2563

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ณ เวลา 15.50 น. อยู่ที่ระดับ 5.15 บาท บวก 0.19 บาท หรือ 3.83% สูงสุดที่ระดับ 5.25 บาท ต่ำสุดที่ระดับ 4.94 บาท ด้วยมูลค่าการซื้อขาย 20.79 ล้านบาท โดยราคาหุ้น YGG ปรับตัวขึ้นมาจนเหนือราคา IPO ที่ 5 บาท

ด้านบทวิเคราะห์ บล.กรุงไทย ซีมิโก้ กำหนดคำแนะนำ “ซื้อ” ราคาเป้าหมาย 6.24 บาทต่อหุ้น โดยมองแนวโน้มไตรมาส 4/62 พลิกกำไร 10 ล้านบาท จากช่วงเดียวกันปีก่อนขาดทุน 28 ล้านบาท และคาดจะเซ็นสัญญางานใหม่โครงการใหญ่ อัตรากำไรดีปลายไตรมาส 1/63 และปลายปี 63 คงประมาณการกำไรปกติโตเฉลี่ย 22% ต่อปี ใน 3 ปีข้างหน้า ราคาหุ้นล่าสุดมี PER ปี 63 เพียง 14 เท่า น่าสนใจเมื่อเทียบกับแนวโน้มกำไรโต 31% และมี Upside 25% จากมูลค่าหุ้น 6.24 บาท/หุ้น (อิง PER 18 เท่า)
 